ไม่เจตนา
กลายเป็นประเด็นร้อนให้สมาชิกสภากาแฟวิจารณ์กันระเบิดเถิดเทิง,กรณีประชุมกกต.ลงมติ 3 ต่อ 2 ว่า นายดอน ปรมัตถ์วินัย รมว.ต่างประเทศ เข้าข่ายขาดคุณสมบัติรัฐมนตรี เนื่องจากคู่สมรสถือหุ้นบริษัทเกิน 5 เปอร์เซ็นต์,โดยประธาน กกต.จะยื่นคำร้องศาลรัฐธรรมนูญตัดสินชี้ขาดต่อไป,ถ้าศาลรัฐธรรมนูญวินิจฉัยว่า นายดอน มีลักษณะต้องห้ามตามมาตรา 187 หรือขาดคุณสมบัติรัฐมนตรีตามมาตรา 264 ของรัฐธรรมนูญจริง,ท่านดอน จะเป็นรัฐมนตรีคนแรกในรัฐบาล คสช.ที่โดนรัฐธรรมนูญฉบับ คสช.เช็กบิลหลุดจากตำแหน่งรัฐมนตรี เสียเอง,แม่ลูกจันทร์ มองว่า การที่ รมว.ต่างประเทศ คนดัง โดน กกต.ยื่นฟ้องศาลรัฐธรรมนูญประเด็นขาดคุณสมบัติรัฐมนตรี,เป็นเรื่องใหญ่ระดับปลาวาฬเกยตื่นทะเลบางขุนเทียนทีเดียว,ปัญหาคือ ท่านรัฐมนตรีดอน จะตัดสินใจอนาคตอย่างไร??,มีทางเลือกให้ตัดสินใจได้ 2 ประตู??,1, ทำไม่รู้ไม่ชี้ปฏิบัติหน้าที่รัฐมนตรีต่อไป รอให้ศาลรัฐธรรมนูญตัดสินก่อน แล้วค่อยว่ากันอีกที,2, แสดงสปิริตประกาศไขก๊อกลาออกจากรัฐมนตรีให้หมดข้อครหานินทา เพื่อสร้างบรรทัดฐานจริยธรรมสำหรับผู้ดำรงตำแหน่งรัฐมนตรีในยุค คสช.ปฏิรูป การเมือง,แม่ลูกจันทร์ ฟังความเห็น ดร. วิษณุ เครืองาม รองนายกฯฝ่ายเนติบริกรยืนยันว่า นายดอนไม่จำเป็นต้องรีบร้อนยื่นใบลาออกจากรัฐมนตรี,เพราะกฎหมายไม่ได้บังคับไว้ว่ารัฐมนตรีที่ถูก กกต.ลงมติว่าขาดคุณสมบัติ หรือมีลักษณะต้องห้ามตามรัฐธรรมนูญ จะต้องพ้นจากตำแหน่งทันที,หรือต้องพักการปฏิบัติหน้าที่รัฐมนตรี โดยพลัน,ดังนั้น ท่านรัฐมนตรีดอน ยังสามารถปฏิบัติหน้าที่ในฐานะ รมว.ต่างประเทศ ได้ต่อไป จนกว่าศาลรัฐธรรมนูญจะวินิจฉัยว่า ผิดจริง,ลุงดอน ยังติ๊ดชึ่งต่อไปได้อีกหลายเดือน,รองนายกฯวิษณุ ยังอธิบายขยายความเพิ่มเติมว่า กรณีนี้เป็นเรื่อง น่าเห็นใจ,เพราะรัฐธรรมนูญกำหนดว่ารัฐมนตรี หรือคู่สมรส ถ้ามีหุ้นบริษัทธุรกิจเกิน 5 เปอร์เซ็นต์ จะต้องแจ้ง ป.ป.ช.,และต้องโอนหุ้นที่ถือครองไว้ให้ผู้อื่นจัดการแทน,บังเอิญภรรยาท่านรัฐมนตรีดอน มีมรดกตกทอดจึงตั้งบริษัทร่วมกับพี่น้องโดยไม่ได้แจ้งต่อ ป.ป.ช. จึงเป็นปัญหาขึ้นมา,แม่ลูกจันทร์ เชื่อว่า ปัญหาที่เกิดขึ้นน่าจะเป็น ความบกพร่องโดยไม่เจตนา,แต่ไม่ว่าจะเจตนาหรือไม่เจตนาการที่รัฐมนตรีหรือคู่สมรสถือหุ้นบริษัทเอกชนเกิน 5 เปอร์เซ็นต์ โดยไม่ได้แจ้ง ป.ป.ช.,และไม่ได้โอนหุ้นให้คนอื่นดูแลแทน,ย่อมเข้าข่ายต้องห้ามตามรัฐธรรมนูญ,จึงเป็นผลให้ผู้เป็นสามีต้องขาดคุณสมบัติรัฐมนตรีด้วยมติ กกต.,เอวังก็มีด้วยประการฉะนี้แล,แม่ลูกจันทร์ มองข้ามช็อตว่า นายดอน จะไม่ลาออกจากรัฐมนตรีกลางคันพันเปอร์เซ็นต์,เพราะถ้า นายดอน แสดงสปิริตลาออกจากรัฐมนตรีเพื่อสร้างบรรทัดฐานจริยธรรมในยุค คสช.ปฏิรูปการเมือง,รัฐมนตรีอีกหลายคนที่กำลังถูก กกต.ตรวจสอบกรณีถือหุ้นเกิน 5 เปอร์เซ็นต์ จะต้องหนาวๆร้อนๆกันระนาว,เพราะถ้า กกต.ลงมติว่าขาดคุณสมบัติ รัฐมนตรีขึ้นมาก็ต้องยื่นใบลาออกเพื่อสร้าง บรรทัดฐานจริยธรรมกันชุลมุนวุ่นวาย,ยุ่งตายชักน่ะซีโยม.,แม่ลูกจันทร์
กรณีประชุมกกต.ลงมติ 3ต่อ2 ว่า นายดอน ปรมัตถ์วินัย รมว.ต่างประเทศ เข้าข่ายขาดคุณสมบัติรัฐมนตรี เนื่องจากคู่สมรสถือหุ้นบริษัทเกิน 5 เปอร์เซ็นต์ โดยประธาน กกต.จะยื่นคำร้องศาลรัฐธรรมนูญตัดสิน
ดอน ปรมัตถ์วินัย,ขาดคุณสมบัติรัฐมนตรี,ถือหุ้นบริษัท,รมว.ต่างประเทศ,สำนักข่าวหัวเขียว,ข่าวทั่วไป